10/01/2013 | Administración LocalMunicipal
Miño
Notificación de acordo a Procorsa, SL

Intentada a notificación ao interesado o día 18.12.2012, as 10:00 horas e o día 19.12.2012, as 13:00 horas no último domicilio coñecido, sen que se puidera practicar a mesma por ser devolta pola oficina de correos, sen ser posible a súa realización por causas non imputables á Administración, de conformidade co disposto nos artigos 58 y 59.5º de la Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, notifícase a PROCORSA S. L., mediante a publicación do presente anuncio no Taboleiro de Edictos do Concello no seu último domicilio e no BOP, o acordo da Xunta de Goberno Local celebrada o día 7 de decembro de 2012, cuxo tenor literal é o seguinte: RESULTANDO que na data do 20-04-2012 ditouse pola Alcaldía a Resolución na que se acordou: “PRIMEIRO: Ordenar a Procorsa, S. L., que proceda no prazo máximo de trinta (30) días na rúa Carreira á retirada e reposición do valo de obra e desmontaxe do cabreado provisional que colga da fachada e o montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m2 e a realización de beirarrúas e pavimentación da zona de cesión e a conexión ás redes municipais, segundo o indicado no informe da Arquitecta Técnica Municipal de data 30-01-2012. SEGUNDO.- Advertir á interesada de que no suposto de incumprimento do ordenado o Concello procederá á execución subsidiaria a costa o interesado ou á execución forzosa mediante a imposición de multas coercitivas de 300 a 6.000 euros que serán reiterables ata acadar a execución da actuación ordenada, e todo elo, sen prexuízo das responsabilidades de orde civil ou penal que poidan ser esixidas polos danos que poidan xerarse en bens e persoas como consecuencia da situación da parcela ou da edificación, de conformidade co disposto no artigo 216.2 da Lei 9/02”. RESULTANDO que na data do 16-05-2012, D. Hugo Alexandre Manglanos Cabota, actuando en nome e representación de Procorsa, S. L., presentou escrito no que se indica que a súa representada non é propietaria de ningunha promoción dende o 29-11-2011, por ter sido obxecto de execución hipotecaria, segundo sentenza xudicial. RESULTANDO que nas datas de 21-06-2012 remitiuse oficio da Alcaldía solicitando a PROCORSA S. L., que ao non ter solicitada a transmisión da licenza de obras 2006/LI004/000061 procedara a identificar ao actual propietario da promoción urbanística, coa advertencia expresa de que no caso de non facelo continuarase o expediente co titular da licenza, por canto da mesma derivan as obrigas de urbanizar. Segundo obra no expediente administrativo intentouse a súa notificación nas datas 26-06-2012 e 27-06-2012, con resultado negativo e sendo devolta polo servizo de correos, non sendo posible a súa notificación. RESULTANDO que na data do 07-09-2012 ditouse pola Alcaldía a Resolución na que se acordaba: “PRIMEIRO.- Requirir a PROCORSA, S. L, que no prazo máximo de dez (10) días hábiles a contar dende o día seguinte a notificación da presente Resolución proceda a identificar o actual propietario da promoción urbanística, e a comunicar por escrito a transmisión da licenza de obra, de conformidade co sinalado no artigo 8 da Lei 9/2002, e no artigo 13 do Decreto de 17 de xuño de 1955 polo que se regula os Servizos das Corporacións Locais. SEGUNDO.- Advertir á interesada de que no caso de que non proceda a identificar o actual propietario da promoción urbanística, procederase a continuar o expediente con PROCORSA, S. L., por ser a titular da licenza da que derivan as obrigas de urbanizar os terreos obxecto de cesión, por canto non consta no Concello que por vostede ou o novo propietario se procedera a dar traslado da transmisión da licenza que ampara a referida promoción urbanística. NOTIFICAR a presente resolución aos interesados coa expresión dos recursos pertinentes.” RESULTANDO que segundo consta no expediente intentouse a notificación da Resolución da Alcaldía de data 07-09-2012 por medio do servizo de correos nas datas do 18, e 24-09-2012 con resultado negativo, polo que consonte ao artigos 58 e 59.5 da Lei 30/92, LRX-PAC procedeuse a publicar no BOP núm.205 do 26-10-2012, e no taboleiro de anuncios do Concello da Coruña, o edicto de notificación da referida notificación. Polo que ao día de hoxe a interesada PROCORSA, S. L., enténdese notificada aos efectos legais. RESULTANDO que no prazo concedido, dez días, PROCORSA S. L., non presentou a identificación ao actual propietario aducido no seu escrito de data 16-05-2012, procede continuar o expediente iniciado contra a mesma por ser a titular da licenza de obras das que derivan as obrigas de urbanización dos terreos obxecto da cesión, e en concreto: na rúa Carreira á retirada e reposición do valo de obra e a desmontaxe do cabreado provisional que colga da fachda e a montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m2 e a realización de beirarrúas e pavimentación da zona de cesión e conexión ás redes municipais, segundo o indicado no informe da Arquitecta Técnica Municipal de data 30-01-2012. RESULTANDO que na data do 03-12-2012 emítese informe pola Arquitecta Técnica Municipal sobre o custe efectivo dos traballos: na rúa Carreira a retirada e a reposición do valo de obra e a demonstaxe do cabreado provisional que colga da fachada e a montaxe do mesmo, e na Travesía do Curro o desescombro do valo derrubado, maleza e escombro nunha superficie de 90 m2 e a realización de beirrarúas e pavimentación da zona de cesión e conexión ás redes municipais. No seu informe cifra o custe efectivo na contía de 10.838,50 €. RESULTANDO que na data de 29-11-2012 emítese polo Angel Ignacio Alejandra Mercedes Puigcarbo Choudhry informe no que se acredita que PROCORSA S. L., como titular da licenza de obras 2006/LI004/000061, ten depositado un aval polo importe de 14.000,00 euros, prestado pola entidade AFIGAL, dacordo co previsto no artigo 56 do RD 1098/2001, de 12 de outubro, polo que se aproba o Regulamento xeral de contratos das administracións públicas, polo que no caso da declaración do incumprimento das condicións sinaladas na referida licenza, despois da súa notificación á titular da licenza e á entidade avalista, procederase á súa execución, de conformidade co establecido no art.62 do RXLCAP, co compromiso de pago da entidade avalista ao primeiro requirimento deste concello. Despois de ver canto antecede, a Xunta de Goberno Local, por unanimidade dos concelleiros asistentes (catro dun total de cinco) e maioría absoluta acorda: Primeiro.- Declarar o incumprimento das condicións da licenza e proceder á execución subsidiaria das obras de urbanización, relativas á licenza de obras 2006LI004/000061 outorgada a PROCORSA, S. L., consistentes en: na rúa Carreira, a retirada e reposición do valo de obra e a desmontaxe do cabreado provisional que colga da fachada e a montaxe do mesmo, e a na Travesía do Curro o desescombro do valo derrubado, maleza e escombro nunha superficie de 90 m2 e a realización de beirarrúas e pavimentación da zona de cesión e a conexión ás redes municipais, e valoradas pola Arquitecta Técnica Municipal na contía de 10.838,50 €. Segundo.- Ao efecto da execución subsidiaria iniciar o expediente de contratación para que se proceda á adxudicación dos traballos sinalados. Terceiro.- Darlle audiencia previa á interesada PROCORSA, S. L. e á entidade avalista AFIGAL, para que no prazo de dez días hábiles, poidan comparecer e presentar as alegacións que estimen oportunas na defensa das súas intereses, e proceder á execución do aval bancario prestado pola entidade AFIGAL polo importe de 14.000,00 €, para garantir as condicións impostas na licenza de obras 2006/LI004/000061. Cuarto.- Notificar este acordo á interesada PROCORSA S. L. e á entidade AFIGAL, de non ser posible a súa notificación, de acordo cos artigos 58 e 59.5 da Lei 30/1992, realizarase por medio da súa publicación no B. O. P. e no taboleiro de anuncios do Concello de Coruña, localidade do domicilio social da interesada. Quinto.- Notificar o presente acordo á Tesourería Municipal. O que lle notifico, facéndolle saber que o presente acordo non esgota a vía administrativa por tratarse dun acto de trámite e que contra este non procede interpoñer ningún recurso, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 3 de xaneiro de 2013 O secretario acctal. Asdo.: F. Javier Ulloa Arias